2

2 (สอง) เป็นจำนวน ตัวเลข และเป็นชื่อของสัญลักษณ์ภาพ เป็นจำนวนธรรมชาติที่อยู่ถัดจาก 1 (หนึ่ง) และอยู่ก่อนหน้า 3 (สาม)

คำเติมนำหน้า 
 ภาษากรีก - di-
 ภาษาละติน - duo- bi-
 ภาษาไทยโบราณ - ยี่-
 ภาษาไทยปัจจุบัน - ทวิ-

ความหมาย 
 2 เป็นหมายเลขทางหลวงแผ่นดินของ ถนนมิตรภาพ
 2 เป็นเลขอะตอม ของ ฮีเลียม

ชื่อเรียก

ยี่ 
 พระนามของกษัตริย์ เจ้าฟ้า หรือโอรสองค์ที่สอง
 เจ้ายี่ -- พระโอรสองค์ที่สองใน พระยาอู่ทอง (เพชรบุรี)
 เจ้ายี่พระยา -- พระโอรสองค์ที่สองใน สมเด็จพระนครินทราธิราช
 พญายี่กุมกาม -- พระโอรสองค์โตใน พญาแสนเมืองมา
 ท้าวยี่ -- พระโอรสองค์ที่สามใน พญาสามฝั่งแกน
 ท้าวยี่ผาล้าน -- ตามพงศาวดารล้านช้าง เป็นพระโอรสองค์ที่สองของขุนบรม เป็นผู้สร้างเมืองหอแต
 พญายี่บา -- เจ้าเมืองลำปาง พระโอรสพญาเบิก

 อื่น ๆ
 ยี่เป็ง -- ประเพณีวันเพ็ญเดือนสองเหนือ (ตรงกับเดือนสิบสองใต้)
 เดือนยี่ หมายถึง เดือนที่ 2
 ยี่ เป็นชนกลุ่มน้อยในมณฑลกุ้ยโจว (ประเทศจีน)

ทวิ 
 ทวิภาคี - สองฝ่าย (เช่น การเจรจาทวิภาคี)
 ทวีธาภิเษก - พระราชพิธีที่จัดขึ้นเนื่องในวโรกาสที่พระมหากษัตริย์ขึ้นเสวยราชสมบัตินานเป็นสองเท่าของพระมหากษัตริย์องค์ก่อนหน้านี้

โท 
 ลำดับที่สอง
 สิบโท / ร้อยโท / พันโท / พลโท -- ยศทางการทหาร และตำรวจ
 ปริญญาโท -- ระดับการศึกษาขั้นกลางของระดับอุดมศึกษา

วิวัฒนาการ

ในทางคณิตศาสตร์ 
เลขสองมีสมบัติหลายอย่างในคณิตศาสตร์ จำนวนเต็มที่เรียกว่าจำนวนคู่จะหาร 2 ลงตัว สำหรับจำนวนเต็มที่เขียนในระบบตัวเลขจะยึดจากจำนวนคู่ เช่น เลขฐานสิบ และเลขฐานสิบหก การหารสองสามารถตรวจสอบได้ง่ายเพียงดูที่ตัวเลขหลักสุดท้าย ถ้าเป็นจำนวนคู่ ตัวเลขทั้งจำนวนจะเป็นจำนวนคู่ เมื่อเขียนในระบบเลขฐานสิบผลคูณของสองทั้งหมดจะลงท้ายด้วย 0, 2, 4, 6 หรือ 8

เลขสองเป็นจำนวนฟิโบนักชีลำดับที่สาม และเป็นจำนวน Perrin ลำดับที่ห้า

สองเป็นจำนวนเฉพาะที่น้อยที่สุด เป็นจำนวนแรก และเป็นจำนวนคู่เพียงจำนวนเดียว (ด้วยเหตุนี้บางครั้งจึงมีคนเรียกว่าเป็น "จำนวนเฉพาะที่แปลกที่สุด")  จำนวนเฉพาะถัดไปคือสาม สองและสามเท่านั้นที่เป็นจำนวนเฉพาะที่ติดกัน 2 เป็นจำนวนเฉพาะโซฟี เจอร์เมนจำนวนแรก เป็นจำนวนเฉพาะแฟกทอเรียลจำนวนแรก เป็นจำนวนเฉพาะลูคัสจำนวนแรก เป็นจำนวนเฉพาะรามานุจันจำนวนแรก และเป็นจำนวนเฉพาะ Smarandache-Wellin จำนวนแรก สองยังเป็นจำนวนเฉพาะไอเซนสไตน์ที่ไม่มีส่วนจินตภาพและส่วนจริงของพจน์  สองยังเป็นจำนวนเฉพาะสเติร์น จำนวนเพลล์ จำนวนเฉพาะฟิโบนักชีจำนวนแรก และเป็นจำนวนมาร์คอฟ ปรากฏในหลายคำตอบของสมการมาร์คอฟ ดิโอแฟนไทน์ที่เกี่ยวข้องกับจำนวนเพลล์

สำหรับจำนวน x ใด ๆ

 x +x = 2·x จาก การบวก เป็น การคูณ
 x ·x = x 2 จาก การคูณ เป็น การยกกำลัง
 x x  = x ↑↑2 จาก การยกกำลัง เป็น การยกกำลังซ้อน

สองมีคุณสมบัติโดดเด่นว่า 2+2 = 2·2 = 2²=2↑↑2=2↑↑↑2 เป็นเช่นนี้ไปเรื่อย ๆ ไม่ว่าการดำเนินการจะซับซ้อนขึ้นเท่าใด

โดยทั่วไป:
 hyper (x, n, x) = hyper (x, n+1, 2)

สองเป็นจำนวน x จำนวนเดียวที่ผลรวมของส่วนกลับของกำลังของ x เท่ากับตัวเอง จากสมการ

 

นี่มาจากข้อเท็จจริงว่า

 

กำลังของสองเป็นศูนย์กลางของแนวคิดของจำนวนเฉพาะแมร์แซน และสำคัญต่อวิทยาการคอมพิวเตอร์ สองเป็นเลขชี้กำลังเฉพาะแมร์แซนจำนวนแรก

การใส่เครื่องหมายรากที่สองครอบจำนวนใด ๆ เป็นการดำเนินการทางคณิตศาสตร์ที่พบได้ทั่วไป จะไม่เขียนเลขกำกับที่เครื่องหมายราก เนื่องจากถือว่าเป็นปริยาย แต่ในกรณีที่เป็นรากที่สามหรือรากอื่น ๆ จะเขียนตัวเลขนั้น ๆ กำกับไว้ที่เครื่องหมายราก

รากที่สองของสอง เป็นจำนวนอตรรกยะจำนวนแรกที่เป็นที่รู้จัก

ฟีลด์ที่เล็กที่สุดมีสมาชิกสองตัว

สองเป็นคำตอบของปัญหาควีน n ตัว โดยที่ n = 4 มีข้อยกเว้นคือ คำตอบของปัญหาของ Znám เริ่มด้วย 2

สองมีสมบัติโดดเด่น เช่นว่า

 

 และ

 

 โดยที่ a ไม่เท่ากับศูนย์

ในปริภูมิ n มิติ สำหรับ n ใด ๆ จุดสองจุดที่ห่างกันจะกำหนดเส้นตรงหนึ่งเส้น

ตารางการคำนวณพื้นฐาน

ในทางวิทยาศาสตร์ 
 จำนวนของสายโพลีนิวคลีโอไทด์ในดีเอ็นเอเกลียวคู่
 จำนวนโปรตอนหรือนิวตรอน (magic number) จำนวนแรก
 เลขอะตอมของฮีเลียม
 หมู่ 2 ในตารางธาตุประกอบด้วยธาตุโลหะแอลคาไลน์เอิร์ท มีค่าเวเลนซ์เท่ากับ +2
 คาบ 2 ในตารางธาตุประกอบด้วยธาตุแปดธาตุตั้งแต่ลิเทียมถึงนีออน

ในทางเทคโนโลยี 
 เป็นรหัสระบุชนิดของเรซินใช้ในการรีไซเคิลเพื่อระบุว่าเป็นพอลิเอทิลีนความหนาแน่นสูง

ดูเพิ่ม 
 กำลังสอง

อ้างอิง 

 
จำนวนเต็ม